Častolovice (kastelo)

Koordinatoj:
eta
La kastelo Častolovice situas en la samnoma urbeto en Ĉeĥio, en la regiono Hradec Králové, distrikto Rychnov nad Kněžnou, 30 km oriente de Hradec Králové.

 Historio 
Renesanca kastelo de la nobela familio Šternberk, konstruita surloke de gotika akvofortikaĵo, estis adaptita en la 19-a jarcento en novgotika stilo.
En 1900 estis renovigita la renesanca aspekto inkluzive valorajn freskojn en la korto.
La nuna posedantino Franziska Diana Phipps Sternbergová, renoma loĝejarkitektino, multe meritas pri ampleksa sentema rekonstruo kaj agrabligo de la tuta arealo.

 Vidindaĵoj 
 historiaj internoj kun originaj pentritaj kasedaj plafonoj, valora ekipaĵo, renesanca meblaro, riĉa kolekto de bildoj, armiloj ktp, abunda florornamo, la tuto donanta nekutime intiman kaj hejman etoson
 en la korto malgranda galerio pri verkoj de nuntempaj artistoj
 parko, malgranda bestoĝardeno kaj ĉasarbaro kun blankaj damaoj

 Praktikaj informoj 
La kastelo estas publike alirebla ekde aprilo ĝis oktobro, trarigardoj okazas kun ĉiĉerono.
Aktualajn informojn vidu en la retpaĝaro.

 Eksteraj ligiloj 

Oficiala kastela retpaĝaro

Kategorio:Častolovice
Kategorio:Kasteloj en Regiono Hradec Králové
Kategorio:Konstruaĵoj en distrikto Rychnov nad Kněžnou
Kategorio:Renesancaj konstruaĵoj en Ĉeĥio
Kategorio:Kulturaj memorindaĵoj en Regiono Hradec Králové